ক’দিন ধরে সমানে ঝিরঝিরে বৃষ্টি চলছে। নিম্নচাপের বৃষ্টিতে রীতিমতো বিরক্ত জনজীবন। তার আরও একটা কারণ, নিম্নচাপের কারণে বৃষ্টির প্রভাবে জাঁকিয়ে শীত পড়ছে না। শীতের আমেজ কিছুতেই উপভোগ করতে পারছেন না শীতপ্রেমীরা।
 নিজস্ব প্রতিবেদন: ক’দিন ধরে সমানে ঝিরঝিরে বৃষ্টি চলছে। নিম্নচাপের বৃষ্টিতে রীতিমতো বিরক্ত জনজীবন। তার আরও একটা কারণ, নিম্নচাপের কারণে বৃষ্টির প্রভাবে জাঁকিয়ে শীত পড়ছে না। শীতের আমেজ কিছুতেই উপভোগ করতে পারছেন না শীতপ্রেমীরা। নিম্নচাপ দুর্বল হওয়ায় আজ দুপুরের পর থেকে পরিষ্কার হবে আকাশ। মেঘের চাদর সরলে দুই থেকে তিন ডিগ্রি নামবে তাপমাত্রা। পূর্বাভাস আলিপুর আবহাওয়া দফতরের। কিন্তু জাঁকিয়ে শীত পড়বে কবে? আবহাওয়াবিদরা বলছেন, নিম্নচাপ বাংলাদেশের দিকে ক্রমশ সরে যাচ্ছে। তবে, শীত ঠিক কবে জাঁকিয়ে পড়বে, তা এখনও ঠাওর করা যাচ্ছে না। আবহাওয়াবিদরাও বুঝতে পারছেন না শীতবুড়োর মতিগতি।